MINISTERSTVO ZDRAVOTNÍCTVA 
SLOVENSKEJ REPUBLIKY
Číslo: M/1858/2003

Materiál na rokovanie 		
vlády SR

Dohoda o preddavku na prípravu 
projektu modernizácie zdravotníctva ___________________________________________________________

Vlastný materiál

Bratislava, 23. apríla 2003
Preklad z anglického jazyka

The World Bank	1818 H Street N.W.	(202) 477-1234
MEDZINÁRODNÁ BANKA PRE OBNOVU A ROZVOJ	Washington, D.C.  20433	Adresa pre kábelogramy:  INTBAFRAD
ZDRUŽENIE PRE MEDZINÁRODNÝ ROZVOJ	USA	Adresa pre kábelogramy:  INDEVAS

11. marca  2003

Jeho excelencia 
Ivan Mikloš
podpredseda vlády
minister financií
Ul. Štefanovičova 5
810 05 Bratislava
P. O. Box 82
Slovenská republika
Vec: Preddavok  na   prípravu
 projektu modernizácie zdravotníctva
      Dohoda č. P4010 SK

Vaša excelencia:

(1)		Píšem Vám v mene Medzinárodnej banky pre obnovu a rozvoj (Banka), aby som vyjadril súhlas banky poskytnúť Slovenskej republike (príjemca) Preddavok   v sume nepresahujúcej sedemsto päťdesiat tisíc amerických dolárov (USD 750,000,--) (Preddavok).  Účelom Preddavku   je financovanie určitých výdavkov potrebných na prípravu projektu, ktorý by podporil reformu sektoru zdravotníctva príjemcu a program modernizácie, vrátane: (i) zlepšenia efektívnosti  nemocničných služieb; (ii) zlepšenia výkonu štátnej regulácie financovania a poskytovania služieb v zdravotníctve; (iii) zefektívnenia systému financovania zdravotnej starostlivosti v záujme zlepšenia stavu aktív a finančnej udržateľnosti (projekt), pre ktorého vykonávanie požiadal príjemca banku o finančnú pomoc.
	Preddavok  sa poskytuje za podmienok uvedených v prílohách I-IV k tejto dohode a príjemca potvrdením svojho súhlasu nižšie prehlasuje, že je oprávnený zmluvne sa dohodnúť, čerpať a splácať Preddavok  s uvedeným cieľom a podľa uvedených podmienok.

	Čerpané sumy Preddavku  budú úročené v zmysle odseku 5 "Finančných ustanovení platných pre preddavky  na prípravu projektu" uvedených v prílohe IV. 

	Poskytnutie Preddavku   nepredstavuje ani neznamená žiadny záväzok zo strany banky pomáhať pri financovaní projektu.

	Potvrďte prosím  svoj  súhlas s uvedeným v mene príjemcu svojím podpisom, uvedením dátumu a vrátením kópie tejto dohody.  Po  tom, ako banka obdrží Vami podpísanú  kópiu tejto dohody,   dohoda vstúpi do platnosti dňom jej  podpisu z Vašej strany.

S úctou,

MEDZINÁRODNÁ  BANKA  PRE 
 OBNOVU A ROZVOJ

Nečitateľný podpis
Roger W. Grawe 
Riaditeľ pre oblasť strednej Európy a Pobaltia
a regiónu Strednej Ázie 

So súhlasom: SLOVENSKEJ REPUBLIKY

Podpis:				
       Splnomocnený zástupca

Dátum:   		______
Funkcia: __________________
Dátum:   __________________

Prílohy:	             I.   Podmienky Preddavku 
			II.  Zvláštny účet
			III. Verejné obstarávanie
			IV. Finančné ustanovenia platné pre preddavky   na prípravu projektu

Príloha I 

 Podmienky Preddavku 

1.	Činnosti (činnosti) potrebné na prípravu projektu sú nasledovné:

(a)	zabezpečenie technickej pomoci na vykonanie analýzy sociálnych dosahov a ekonomickej analýzy a rozvoj plánu environmentálneho manažmentu (EMP); 
(b)	zabezpečenie technickej pomoci pri návrhu systému finančného manažmentu projektu (FMS); 
(c)	zabezpečenie technickej pomoci pri analýze potrieb zdravotníckeho informačného systému; 
(d)	zabezpečenie technickej pomoci pri analýze systému komunikácie a public relations; 
(e)	zabezpečenie technickej pomoci pri vypracovaní komunikačnej stratégie;
(f)	zabezpečenie školenia pre zamestnancov  koordinačnej jednotky projektu (PCU) pri Ministerstve zdravotníctva v krajine príjemcu, ktorá bude realizovať  projekt v oblasti verejného obstarávania, finančného a projektového manažmentu; a
(g)	zabezpečenie technickej pomoci pri príprave prevádzkového manuálu projektu. 	
2.	2.	Výdavky, ktoré sa majú financovať zo Preddavku  :

			
		Suma	%
		prideleného Preddavku 	z výdavkov
		(vyjadrená v	ktoré majú
	Kategória	v amerických dolároch)	byť financované

	(1) Služby konzultantov	640,000	miestne firmy 52%;
			miestni konzultanti 73%;
			zahraničné firmy 77%;
			zahraniční konzultanti 100%

	(2) 	Školenie 	60,000		100%

	(3) 	Technické služby	50,000		100%
	
	CELKOM	750 000,-

	Pre účely tohto odseku pojem:

	(a)	"zahraničné výdavky"  označuje výdavky v mene akejkoľvek krajiny okrem krajiny príjemcu za služby dodávané z  územia akejkoľvek krajiny okrem krajiny príjemcu; a 

	(b)	"miestne výdavky" označuje   výdavky v  mene príjemcu alebo výdavky za služby dodávané z územia príjemcu, avšak za podmienky, že  je ak mena príjemcu  taktiež menou inej krajiny, z územia ktorej  sú služby dodávané, výdavky v tejto mene za takéto služby sa  budú považovať za zahraničné výdavky; 
	
	(c)	"školenie" označuje  výdavky v súvislosti s organizáciou a vedením školenia pre zamestnancov  PCU v oblasti verejného obstarávania, finančného a projektového manažmentu, ako napríklad  cestovné výdavky,  náklady na ubytovanie, diéty, náklady na preklady a tlmočenie, náklady na telekomunikačné služby, tlač príručiek/ materiálov pre školenie a miestnu dopravu, a

	(d)	„technické služby“ označuje  náklady vzniknuté s cieľom tlače letákových  materiálov verejnej kampane a čas na reklamu v médiách.

3.	Príjemca, prostredníctvom Ministerstva zdravotníctva, musí vykonávať činnosti s náležitou starostlivosťou a efektívnosťou; musí promptne poskytovať finančné prostriedky , zariadenia, služby a ostatné zdroje vyžadované s týmto cieľom; dodať banke všetky informácie v súvislosti s činnosťami a využitím výnosov z Preddavku  tak, ako to bude banka primerane  vyžadovať a podľa potreby  si bude vymieňať názory so zástupcami banky o postupe a výsledkoch činností.

4.	Aby sa uľahčilo vykonávanie činností, môže príjemca otvoriť zvláštny vkladový účet (zvláštny účet) v amerických dolároch v banke za podmienok vyhovujúcich  banke, vrátane vhodnej ochrany proti započítavaniu pohľadávok, exekúcii, a konfiškácii majetku. Vklady v prospech špeciálneho účtu a platby z neho  sa  budú uskutočňovať  v súlade s ustanoveniami uvedenými v Prílohe II k tejto dohode.

5.	Pokiaľ  nebude  s bankou dohodnuté inak,  zaobstarávanie poradenských služieb potrebných pre vykonávanie činností a financovaných z prostriedkov Preddavku  sa bude  riadiť ustanoveniami Prílohy III k tejto dohode.

6.	Čerpanie, použitie a splácanie Preddavku  musí byť realizované v súlade s "Finančnými ustanoveniami platnými pre preddavky na prípravu projektu" uvedenými v Prílohe IV k tejto dohode. 

7.	Banka môže vyžadovať, aby sa čerpanie Preddavku  realizovalo  na základe výkazov výdavkov za výdavky na: (a) služby poradenských firiem, ktorých cena je nižšia ako USD 50.000,– a služby jednotlivých poradcov, ktorých cena je nižšia ako USD 25.000,–; (b) školenia,  a to za  takých  podmienok, ktoré bude  banka  oznámením upresňovať príjemcovi. 

8.	Pre potreby odseku 6 Prílohy IV k tejto dohode sa týmto stanovuje termín 30. augusta 2003.  Po tomto termíne sa neuskutoční žiadne čerpanie a akákoľvek suma Preddavku, ktorá zostane k tomuto termínu nevyčerpaná  bude zrušená, pokiaľ banka nestanoví neskorší termín pre účely tohto  odseku 6.

9.	Žiadosti o čerpanie Preddavku  musia byť podpísané v mene príjemcu  ministrom financií príjemcu  alebo akoukoľvek inou osobou alebo osobami, ktorú   minister písomne splnomocní. Spolu s prvou žiadosťou musia byť poskytnuté osvedčené podpisové vzory navrhnutých osôb.

Príloha II 

Zvláštny účet

1.	Pre účely tejto prílohy:

	(a)	pojem "oprávnené   kategórie" označuje  kategórie ustanovené v odseku 2 Prílohy I k tejto dohode;

	(b)	pojem "oprávnené   výdavky" označuje  výdavky v súvislosti s opodstatnenými nákladmi na služby potrebné pre činnosti, ktoré majú byť financované z Preddavku, podľa potreby  zaraďované do oprávnených  kategórií v súlade s ustanoveniami odseku 2 Prílohy I k tejto dohode; a

	(c)	pojem "schválený prídel" označuje sumu USD _______,  ktorá má byť vyčerpaná z Preddavku y a uložená na zvláštnom účte podľa odseku 3 (a) tejto dohody.

2.	Platby zo zvláštneho účtu musia byť uskutočňované výlučne na oprávnené   výdavky v súlade s ustanoveniami tejto prílohy.

3.	Po  tom,  ako banka obdrží  pre ňu  dostatočný dôkaz  o tom, že zvláštny účet bol riadne otvorený,  čerpania schváleného prídelu a následné čerpania na doplnenie zvláštneho účtu  sa budú uskutočňovať nasledovne:

	(a)	Príjemca musí predložiť banke žiadosť alebo žiadosti o vklad  sumy alebo súm, ktoré nepresahujú úhrnnú čiastku schváleného prídelu na zvláštny účet.  Na základe  takejto žiadosti alebo žiadostí banka v mene príjemcu vloží na zvláštny účet takú sumu alebo sumy z  výnosov Preddavku, ktorú bude príjemca požadovať. 

	(b)	(i)	Za účelom  doplneniu zvláštneho účtu musí príjemca predložiť  banke žiadosti o vklady na zvláštny účet v takých intervaloch, ako to banka bude požadovať.

		(ii)	Pred alebo v čase predloženia  každej takejto žiadosti musí príjemca dodať banke dokumenty a ostatné dôkazy požadované podľa odseku 4 tejto prílohy na platbu alebo platby, v súvislosti s  ktorými sa doplnenie účtu vyžaduje.  Na základe každej takejto žiadosti banka vloží v mene príjemcu na zvláštny účet takú sumu z výnosov Preddavku, o akú príjemca požiada a ktorá  bola uvedená v horeuvedených dokumentoch a v  ostatných dokladoch a ktorá bola vyplatená zo zvláštneho účtu na krytie oprávnených  výdavkov. Všetky takéto vklady  bude banka  čerpať  z Preddavku  v rámci  oprávnených  kategórií a v príslušných  ekvivalentných sumách  tak,  ako to bolo  zdôvodnené uvedenými dokumentmi a ostatnými dokladmi.

4.	V súvislosti s každou platbou  uskutočnenou zo zvláštneho účtu    predloží príjemca   banke  na jej odôvodnené  požiadanie   také dokumenty a ostatné dôkazy preukazujúce, že takáto platba bola uskutočnená výlučne na krytie oprávnených  výdavkov.

5.	Bez ohľadu na  ustanovenia odseku 3 tejto prílohy, banka nebude povinná uskutočniť ďalšie vklady na zvláštny účet:

	(a)	ak kedykoľvek banka ustanoví, že všetky ďalšie čerpania Preddavku  majú byť realizované priamo príjemcom;

	(b)	ak kedykoľvek banka oznámila príjemcovi svoj zámer zastaviť úplne alebo čiastočne  právo príjemcu čerpať  Preddavok  podľa ustanovení odseku 8 prílohy IV k tejto dohode; alebo

	(c)	pokiaľ sa už celková čiastka nevyčerpaného  Preddavku  pridelenej do oprávnených  kategórií rovná  dvojnásobku sumy schváleného prídelu. 

Potom sa bude čerpanie zvyšnej nevyčerpanej sumy Preddavku  pridelenej do oprávnených  kategórií riadiť postupmi upresnenými v oznámení banky príjemcovi.  Takéto ďalšie čerpania budú uskutočnené len po tom a  v takom prípade,  ak  sa banka ubezpečí, že všetky takéto sumy zostávajúce ako vklad na zvláštnom účte ku dňu takéhoto oznámenia budú využité na realizáciu platieb na  oprávnené   výdavky.

6.	(a)	Ak banka kedykoľvek zistí, že akákoľvek platba zo zvláštneho účtu: (i) bola uskutočnená na krytie výdavku alebo v sume, ktorá nie je  oprávnená  podľa odseku 2 tejto prílohy; alebo (ii) nebola zdôvodnená dôkazom dodaným banke, príjemca okamžite po obdržaní  oznámenia  od  banky: (A) zabezpečí  taký dodatočný dôkaz,  aký bude  banka  vyžadovať; alebo (B) vloží  na zvláštny účet (alebo ak to tak banka bude vyžadovať, refunduje  v prospech banky) sumu rovnajúcu sa takejto platbe alebo jej časti, ktorá nie je oprávnená  alebo odôvodnená.  Pokiaľ  nebude  s bankou dohodnuté inak, na zvláštny účet nebude vložený žiadny ďalší vklad až dovtedy, pokým príjemca neposkytne taký dôkaz alebo neuskutoční taký vklad alebo refundáciu.
 
	(b)	Ak banka kedykoľvek zistí, že akákoľvek suma nevyčerpaná zo zvláštneho účtu nebude potrebná na krytie ďalších platieb za oprávnené výdavky,  príjemca ihneď po obdržaní  oznámenia do banky refunduje  banke takúto nevyčerpanú sumu.

	(c)	Príjemca môže na základe oznámenia banke refundovať všetky alebo akúkoľvek časť prostriedkov vedených na zvláštnom účte.

	(d)	Refundácie v prospech banky uskutočnené podľa odsekov 6 (a), (b) a (c) tejto prílohy musia byť  k dispozícii  príjemcovi pre následné čerpania, alebo môžu byť zrušené v súlade s ustanoveniami odseku 9 prílohy IV k tejto dohode.

Príloha III 

Verejné obstarávanie

Kapitola  I. Poradenské služby
Časť A:	Všeobecne
Služby poradcov musia byť obstarávané v súlade s ustanoveniami Časti I a Časti IV "Smerníc: "Výber a využívanie poradcov dlžníkmi Svetovej banky", zverejnenými bankou v januári 1997 a revidovanými v septembri 1997, v januári 1999 a v máji 2002 (Smernice o poradcoch), odsek 1 Príloha 1 a, Príloha 2 a nasledovnými ustanoveniami tejto Časti. 
Časť B: Výber na základe kvality a nákladov
Pokiaľ nie je v Časti   C tejto  Kapitoly   uvedené ináč, poradenské služby sa budú obstarávať na základe  zmlúv zadaných v súlade s ustanoveniami Časti II. Smerníc o poradcoch  a ustanovení ods. 3.13 až 3.18  Smerníc o poradcoch, ktoré sa uplatňujú  pre  výber poradcov na základe kvality a nákladov.              
Časť C:	Iné postupy pre výber poradcov
1.	Výber na základe kvalifikácie poradcov
	Služby v oblasti návrhu a realizácie odhadu sociálnych dopadov, návrh a realizácia ekonomickej analýzy, návrh FMS, realizácia analýzy potrieb informačného systému zdravotníctva, analýzy potrieb komunikačného systému a systému public relations podľa odseku 1 (a), (b), (c) a (d) príloha I,  ktorých odhadované náklady nepresiahnu  USD 100 000 na jednu zmluvu  môžu byť obstarané na základe zmlúv  zadaných  v súlade s ustanoveniami odsekov 3.1 a 3.7 Smerníc o poradcoch.  
2.	Individuálni poradcovia
Služby jednotlivých poradcov pre úlohy, ktoré spĺňajú požiadavky uvedené v ods. 5.1 Smerníc o poradcoch   budú zaobstarávané v rámci zmlúv zadaných  v súlade s ustanoveniami odsekov 5.1 až 5.3 Smerníc o poradcoch  a (b) úlohy podľa odseku 1 (g) Prílohy I môžu byť vybrané z jedného zdroja v súlade s ustanoveniami odsekov 5.3 a 5.4  Smerníc o poradcoch   na základe predchádzajúceho súhlasu Banky.
Časť D:	Posúdenie výberu poradcov bankou
1.	Plánovanie výberu
	Plán výberu poradcov  na  činnosti musí byť predložený banke na  jej posúdenie a schválenie predtým, ako budú  vydané  poradcom  žiadosti  o návrhy. . Súčasťou plánu výberu bude odhad nákladov, prehľad poskytovaných služieb a použité kritériá a postupy výberu. Výber všetkých poradenských služieb sa uskutoční v súlade s takýmto plánom výberu schváleným bankou.
2.	Posúdenie vopred
	(a)	V súvislosti s každou zmluvou na  zamestnávanie poradenských firiem s odhadovanými nákladmi v sume USD 50.000 alebo viac budú platiť postupy uvedené v odsekoch 2, 3 alebo 5 Prílohy 1 Smerníc o poradcoch.
(b)	V súvislosti s každou zmluvou  na  zamestnávanie jednotlivých poradcov, ktorí majú byť vybratí  z  jediného  zdroja alebo s odhadovanými nákladmi  v sume USD 25.000 alebo viac  bude banke poskytnuté porovnanie kvalifikácie a skúseností kandidátov, kvalifikácia, skúsenosti,  ako aj podmienky zadania  projektu  a podmienky zamestnania poradcov na  predbežné  posúdenie  a schválenie.  Zmluva  bude zadaná iba v prípade udelenia takéhoto súhlasu.  Pre takéto zmluvy  budú platiť aj ustanovenia odseku 3 Prílohy 1  Smerníc o poradcoch.
(c)	Všetky podmienky zadania projektu,   bez ohľadu na výšku zmluvy budú  podliehať predchádzajúcemu posúdeniu  bankou.
(d)	Miesto školenia, program, zoznam účastníkov a predpokladaný rozpočet podliehajú predchádzajúcemu posúdeniu  bankou.
3.	Spätné posúdenie
	V súvislosti s každou zmluvou, ktorá nepodlieha  odseku 2 tejto časti sa budú  uplatňovať  postupy stanovené v odseku 4 Prílohy 1 k Smerniciam o poradcoch.
Časť II. Obstarávanie technických služieb
	(a  ) Technické služby sa budú obstarávať :  a) v súlade s ustanoveniami Časti I. „Smerníc pre obstarávanie pri pôžičkách IBRD a úveroch  IDA“, ktoré banka vydala v januári 1995 a revidovala v januári a auguste 1996, v septembri 1997 a v januári 1999 (Smernice pre obstarávanie: a b) podľa  zmlúv  zadaných na základe obchodných postupov v súlade s ustanovenia 3.5 a 3.6 Smerníc. Postup vyhodnotenia stanovený v odseku 4 Prílohy 1  Smerníc sa na tieto zmluvy bude uplatňovať s podmienkou,  že    slovo „ponuky“ v odseku 4 bude znamenať  „cenové ponuky“.
	(b) Technické služby s predpokladanými nákladmi do celkovej výšky USD 50.000 sa budú obstarávať  s predchádzajúcim  posúdením  a súhlasom banky na základe zmlúv zadaných vhodným dodávateľom technických služieb, ktorí vyhoveli na základe porovnania aspoň troch (3) dostatočne vyhovujúcich cenových ponúk. 

Príloha IV 

Finančné ustanovenia platné pre preddavky na prípravu projektu

1.	V týchto ustanoveniach pojem "Svetová banka" znamená (a) Medzinárodnú banku pre obnovu a rozvoj (banka); alebo Medzinárodné združenie pre rozvoj (združenie). Všetky ostatné pojmy vymedzené v dohode alebo v prílohách I, II a III k dohode majú ten istý význam, aký je použitý v tomto texte.

2.	Čerpanie Preddavku.	Svetová banka bude vyplácať prostriedky z Preddavku  v prospech príjemcu na úhradu výdavkov špecifikovaných v dohode. Príjemca musí predložiť písomnú žiadosť o čerpanie vo forme stanovenej Svetovou bankou. Táto žiadosť musí byť:  (a) podpísaná oprávneným zástupcom príjemcu; a (b) opatrená dôkazom o vynaložených nákladoch, alebo ak s tým Svetová banka bude súhlasiť, o výdavkoch, ktoré majú byť uskutočnené.

3.	Preddavok  bude čerpaná v amerických dolároch; príjemca však môže požadovať akúkoľvek inú menu na úhradu výdavku, ktorý má byť  financovaný  z Preddavku.  V tomto prípade Svetová banka nakúpi túto menu za americké doláre.

4.	Čerpania  budú  realizované  iba na  výdavky za  služby dodávané z oprávnených  krajín   alebo na tovary vyrobené v oprávnených  krajinách  podľa   Smerníc o poradcoch a Smerníc o obstarávaní. 
Pokiaľ sa banka a príjemca nedohodnú inak, neuskutočnia sa nijaké  čerpania: s cieľom akejkoľvek platby v prospech osôb alebo subjektov  alebo za akýkoľvek dovoz tovarov, pokiaľ sú takéto platby alebo dovozy podľa vedomosti banky zakázané rozhodnutím prijatým Bezpečnostnou radou OSN v rámci Kapitoly VII Charty Organizácie  spojených národov. 

5.	Prevádzkový poplatok alebo úrok. Podľa špecifikácie Svetovej banky v dohode sa na sumy Preddavku, ktoré sú vyčerpané a nesplatené bude vzťahovať (a) prevádzkový poplatok v sadzbe tri štvrtiny z 1 percenta (3/4 z 1%) ročne, alebo (b) úrok v  sadzbe vypočítanej a účtovanej nasledovne:

(i)	Dlžník zaplatí úrok zo sumy istiny čerpaného a nesplateného  Preddavku  ohľadom  každého úrokového obdobia vo výške  variabilnej úrokovej sadzby rovnajúcej sa súčtu: (i) LIBOR;  plus (ii) pevné rozpätie („variabilná sadzba”).

(ii)	Pre tieto účely:
(A)	„Úrokové obdobie“ znamená  počiatočné obdobie odo dňa podpísania dohody zo strany príjemcu vrátane až do nasledujúceho dátumu splatnosti úrokov (nezapočítava sa) a následne, každé obdobie od dátumu splatnosti úrokov (vrátane) až do nasledujúceho dátumu splatnosti úrokov (nezapočítava sa).

(B)	"Dátum splatnosti úrokov“ znamená 15. december a 15. jún,  ktorý nastane   v deň  podpisu dohody zo strany príjemcu alebo po tomto dni, keď  budú  splatné úroky.	

(C)	„Pevné rozpätie“ znamená pevné rozpätie banky ohľadom  amerických  dolárov platné v čase o 12:01 dopoludnia  washingtonského času (D.C.) jeden kalendárny deň pred dátumom     proti podpisu dohody zo strany príjemcu.

(D)	„LIBOR“ znamená v súvislosti  s akýmkoľvek úrokovým obdobím Londýnsku medzibankovú  sadzbu ponúknutú pre šesťmesačné vklady v amerických dolároch, vyjadrenú ako percento ročne, ktorá je uvedená  na stránke Telerate o 11:00 dopoludnia londýnskeho času v deň znovunastavenia sadzby LIBOR pre uvedené úrokové obdobie. Ak  takáto sadzba nebude uvedená  na stránke Telerate, požiada banka hlavné londýnske centrály každej zo štyroch najdôležitejších bánk, aby poskytli cenovú ponuku  sadzby, za ktorú ponúkajú šesťmesačné vklady v amerických dolároch vedúcim bankám na londýnskom medzibankovom trhu približne o 11:00 dopoludnia  londýnskeho času v deň znovunastavenia sadzby LIBOR pre uvedené úrokové obdobie. Pokiaľ sú k dispozícii aspoň dve cenové ponuky, sadzba v súvislosti s uvedeným úrokovým obdobím bude aritmetický priemer (určený bankou) týchto cenových ponúk. Pokiaľ budú  poskytnuté menej ako dve požadované cenové ponuky, sadzba v súvislosti s uvedeným úrokovým obdobím bude aritmetickým priemerom (podľa určenia banky) sadzieb ponúknutých  štyrmi najdôležitejšími bankami vybratými bankou v New Yorku približne o 11:00 dopoludnia v New Yorku v deň znovunastavenia sadzby LIBOR na uvedené úrokové obdobie pre úvery v amerických dolároch pre vedúce banky na obdobie šiestich mesiacov.  Pokiaľ sú takéto sadzby ponúkané  menej ako dvomi z takto vybratých bánk, LIBOR v súvislosti s uvedeným úrokovým obdobím sa bude rovnať sadzbe LIBOR platnej pre úrokové obdobie bezprostredne predchádzajúce uvedené úrokové obdobie. 

(E)	„Deň znovunastavenia sadzby LIBOR“ znamená druhý  londýnsky bankový deň  pred prvým dňom príslušného úrokového obdobia.

(F)	"Londýnsky bankový deň“ znamená ktorýkoľvek deň, keď sú komerčné banky otvorené pre všeobecné obchodovanie (vrátane obchodovania s devízami a vkladmi v cudzej mene) v Londýne.

(G)	"Stránka Telerate“ znamená stránku č. 3750 služby Dow Jones Telerate , ktorá uvádza LIBOR pre vklady v amerických dolároch (alebo inú stránku, ktorá nahradí takúto stránku v takejto službe, alebo inú službu, ktorú môže banka vybrať pre účely predaja informácií a zobrazovania sadzieb alebo cien porovnateľných so sadzbou LIBOR).

6.	Splácanie. Sumu čerpaného Preddavku  spolu s akumulovanými úrokmi alebo prevádzkovým poplatkom z  tohto  Preddavku   splatí príjemca v prospech Svetovej banky nasledovne:

(a) Ak ku dňu alebo pred dňom dohodnutým na tento účel v dohode banka poskytne  úver alebo   združenie poskytne pôžičku  na účely pomoci pri financovaní projektu, potom celá suma čerpaného  a nesplateného  Preddavku  bude splatená v prospech Svetovej banky.  Takáto splátka bude zahŕňať akumulované úroky alebo prevádzkový poplatok z Preddavku  ku dňu splatenia. Splatenie  sa uskutoční formou čerpania  výnosov  takého úveru alebo pôžičky  v súlade s ustanoveniami dohody v tomto zmysle, akonáhle takáto dohoda nadobudne účinnosť.

(b) Ak ku dňu podľa odseku (a) nebude poskytnutá žiadna takáto pôžička  alebo úver, alebo ak k takémuto dátumu alebo kedykoľvek po takomto dátume bude vypovedaná  dohoda ustanovujúca takýto  Preddavok  alebo úver bez toho, aby nadobudla účinnosť, potom:

(i)	ak suma vyčerpaného  Preddavku   neprekročí výšku USD 50.000,--,  príjemca splatí  takúto sumu v  prospech Svetovej banky spolu s nabehnutými  úrokmi alebo prevádzkovým poplatkom z tejto sumy ku dňu splátky v taký deň, ktorý určí Svetová banka v oznámení príjemcovi, čo však v žiadnom prípade nesmie nastať skôr ako 60 dní po dni odoslania takéhoto oznámenia; a

(ii)	ak suma čerpaného  Preddavku  prekročí výšku USD 50.000,--,  príjemca  splatí úhrn takejto sumy v prospech Svetovej banky v desiatich približne rovnakých polročných splátkach istiny  spolu s  nabehnutými úrokmi alebo prevádzkovým poplatkom z takejto úhrnnej nesplatenej sumy; pričom splátky sa budú splácať priebežne v čiastkach a v termínoch, ktoré určí Svetová banka v oznámení príjemcovi. Prvá splátka sa nesmie v žiadnom prípade uskutočniť skôr ako 60 dní po dni odoslania takéhoto oznámenia.

7.	Všetky platby v prospech Svetovej banky sa  uskutočnia v amerických dolároch na takých miestach a u takých depozitárov, akých určí Svetová banka.

8.	Zastavenie a zrušenie.	Svetová banka môže oznámením zaslaným  príjemcovi kedykoľvek zastaviť ďalšie čerpania Preddavku, ak nastane ktorýkoľvek z nasledovných prípadov zrušenia:  (a) vyčerpané zdroje neboli použité na účely dohodnuté medzi príjemcom a Svetovou bankou;  (b) činnosti neboli vykonané v súlade s normami a metódami dohodnutými medzi príjemcom a Svetovou bankou;  (c) právo príjemcu  alebo akéhokoľvek subjektu, ktorému banka poskytla úver so zárukou príjemcu čerpať  finančné prostriedky   v rámci akejkoľvek  úverovej zmluvy  s bankou alebo akejkoľvek dohody o rozvojovom úvere od združenia  bolo pozastavené;  (d) ak Svetová banka rozhodne  kedykoľvek po konzultácii s príjemcom vypovedať svoju podporu projektu;  alebo (e) ak príjemca stiahne svoju žiadosť o finančnú pomoc Svetovej banky pri podpore projektu.

9.	Kedykoľvek po zastavení čerpania Preddavku  podľa ustanovení vyššie uvedeného odseku 8, Svetová banka môže na základe oznámenia príjemcovi zrušiť akúkoľvek sumu Preddavku, ktorá ostala nevyčerpaná.

10.	Účty a audity	(a) Príjemca  bude  viesť  alebo zabezpečí vedenie  systému finančného manažmentu,  vrátane  záznamov a účtov  a pripraví  finančné výkazy vo forme prijateľnej pre Svetovú banku tak,  aby poskytovali prehľad o operáciách, zdrojoch a výdavkoch týkajúcich sa činností, a to v súlade so zaužívanými účtovnými postupmi.

	(b)	Príjemca  (i)  dá auditovať  záznamy, účty a finančné výkazy uvedené v pododseku (a) a [záznamy a účty o zvláštnom účte] za každý fiskálny rok  v súlade s audítorskými normami prijateľnými pre Svetovú banku a dôsledne uplatňovanými nezávislými audítormi prijateľnými pre Svetovú banku;  (ii) predloží Svetovej banke hneď, ako  budú k dispozícii, ale  najneskôr šesť mesiacov po skončení každého roka: (A) overené kópie takto auditovaných finančných výkazov  uvedených v odseku (a) tejto časti pre takýto rok  a (B) posudok k takýmto výkazom, záznamom a účtom a správu uvedených audítorov v rozsahu, ktorý bude  Svetovou bankou primerane požadovať;  a (iii) predloží  Svetovej banke také ďalšie informácie týkajúce sa uvedených záznamov a účtov a jeho auditu a týkajúce sa uvedených audítorov, aké môže Svetová banka priebežne požadovať.

	(c)	Príjemca bude o  všetkých  výdavkoch, v súvislosti s ktorými  sa uskutočnili čerpania  Preddavku na základe výkazov o výdavkoch: (i)  viesť alebo zabezpečovať  vedenie  záznamov a účtov o takýchto výdavkoch v súlade s horeuvedeným pododsekom (a);  (ii) ponechá  si  po dobu minimálne  jedného  roka po tom,  ako Svetová banka obdrží  audítorskú správu za fiskálny rok, v ktorom bolo uskutočnené posledné čerpanie Preddavku  všetky záznamy (zmluvy, príkazy, faktúry, účty, účtenky a ostatné doklady) preukazujúce takéto výdavky;  (iii) umožní  zástupcom Svetovej banky preveriť tieto záznamy;  a (iv) zabezpečí, aby  boli  takéto  záznamy a účty   zahrnuté do ročného auditu uvedeného v pododseku (b) vyššie a aby správa o takomto audite obsahovala samostatné stanovisko uvedených audítorov, či   sú  výkazy výdavkov predložené počas takéhoto fiskálneho roku spolu s postupmi a vnútornými kontrolami zahrnutými pri ich príprave spoľahlivé a  preukazujú   príslušné  čerpania.